EkBass/fiwiki-20250220-pages-articles huggingface dataset:
Kyriákos Velópoulos

Kyriákos Iosíf Velópoulos (, s. 24. lokakuuta 1965) on kreikkalainen poliitikko, Kreikan parlamentin jäsen ja Kreikkalainen ratkaisu -puolueen puheenjohtaja sekä televisio-persoona ja kirjoittaja. == Lähteet == == Aiheesta muualla == Luokka:Elävät henkilöt Luokka:Kreikkalaiset poliitikot Luokka:Puolueiden puheenjohtajat Luokka:Vuonna 1965 syntyneet Luokka:Kreikkalaiset europarlamentaarikot
Níkos Michaloliákos

Nikolaos G.Michaloliakos (kreik. Νικόλαος Γ. Μιχαλολιάκος, [niˈkolaos mixaloˈʎakos]; s. 11. joulukuuta 1957) on kreikkalainen poliitikko. Hän on äärioikeistolaisen puolueen Kultaisen aamunkoiton perustaja ja puheenjohtaja. == Lähteet == Luokka:Elävät henkilöt Luokka:Puolueiden puheenjohtajat Luokka:Vuonna 1957 syntyneet
Meduza

Meduza (ven. Медуза) on Latvian pääkaupungissa Riiassa pääkonttoriaan pitävä venäjänkielinen uutissivusto. Sen perustivat vuonna 2014 toimittajat, jotka olivat eronneet Lenta.ru-uutissivuston palveluksesta sen jouduttua Kremliä lähellä olevien tahojen hallintaan. Meduzan toimitusjohtaja on Galina Timtšenko ja päätoimittaja Ivan Kolpakov. He ovat myös lehden perustajat. Vaikka Meduzaa johdetaan Riiasta käsin, suurin osa sen sisällöstä kirjoitetaan Venäjää koskevista aiheista ja venäläiselle yleisölle. Venäläisten pääsy Meduza-verkkolehteen on estetty, mutta Meduzan artikkeleita on mahdollista lukea mobiilisovelluksen, sähköpostin, sosiaalisen median palveluiden tai VPN- yhteyden kautta. Ivan Kolpakovin mukaan Meduzalla on Venäjän valtion asettamien estojen jälkeenkin noin kymmenen miljoonaa lukijaa ja se on Venäjän suosituin riippumaton media. Meduza on Helsingin Sanomien yhteistyökumppani ja HS julkaisee Meduzan artikkeleita suomennettuina. Keväällä 2021 Venäjän presidentti Vladimir Putin allekirjoitti lain, jonka mukaan medioiden tulee "ulkomaisten agenttien" tuottamaa tietoa siteeratessaan mainita asiasta. Meduza on yksi niistä tiedotusvälineistä, jotka Venäjän oikeusministeriö on luokitellut "ulkomaisiksi agenteiksi". Ulkomaisiksi agenteiksi nimettyjen tiedotusvälineiden täytyy syytteen uhalla liittää kaikkiin uutisiinsa varoitus, jonka mukaan lehti on ulkomaiden kätyri. "Agentiksi" nimeämisen jälkeen Meduzan tietolähteet lakkasivat puhumasta toimittajille ja tavalliset kansalaisetkin muuttuivat varovaisiksi. Yhtiöt yrittivät saada Meduzan pyyhkimään kaikki maininnat itsestään Meduzan arkistoista. Pahinta oli kuitenkin mainostajien katoaminen. Viikossa lehti menetti yli 95 % mainostajistaan. Lehti joutui sulkemaan toimistonsa Riiassa ja Moskovassa, leikkaamaan henkilöstönsä palkkoja 30–50 prosenttia ja luopumaan freelancereista. Lehti kuitenkin selvisi onnistuttuaan hankkimaan itselleen 90 000 lahjoittajaa, joista 30 000 oli vakituisia. Venäjän hyökättyä Ukrainaan säädettiin laki, joka teki totuudenmukaisesta raportoinnista mahdotonta. Sen jälkeen Meduza evakuoi toimittajansa Venäjältä. Länsimaiden Venäjälle asettamien pakotteiden vuoksi Meduza menetti venäläisten lahjoittajiensa tuomat tulot . Sen vuoksi Meduza hakee uusia tukijoita lännestä. === Hyökkäyksiä === Meduzan toimittaja, aiemmin Novaja Gazetalle työskennellyt Jelena Kostjutšenko todennäköisesti myrkytettiin maaliskuussa 2022. Asiantuntijat uskovat, että Kostjutšenko altistui jollekin orgaaniselle klooriyhdisteelle, kuten dikloorietaanille. Hän säilyi elossa. Meduzan toimitusjohtajan Galina Timtšenkon puhelimeen asennettiin valtioiden käyttämä Pegasus-vakoiluohjelma. Venäjä ei tiettävästi ole koskaan käyttänyt tätä vakoiluohjelmaa, vaan syyllinen saattaa olla jokin EU-valtio. ==Lähteet== ==Aiheesta muualla== * Meduzan englanninkieliset kotisivut * Venäläismedia pakeni Latviaan A-studio 2.9.2019, Yle Areenassa Luokka:Uutissivustot
Samsung Galaxy R

Samsung Galaxy R on Samsung Electronicsin elokuussa 2011 julkaisema älypuhelin, jossa on 4,2 tuuman näyttö. Tallennstilaa on kahdeksan gigatavua ja keskusmuistia yksi gigatavu. Tallennustila on laajennettavissa microSD- kortilla. Takameran tarkkuus on viisi megapikseliä ja etukameran 1,3 megapikseliä. Akun kapasiteetti on 1 650 milliampeerituntia. Käyttöjärjestelmänä on Android 2.3.3 Gingerbread, joka on päivitettävissä 4.0 Ice Cream Sandwich -versioon. == Lähteet == == Aiheesta muualla == Galaxy R Luokka:Vuoden 2011 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet
Georg von Willebrand

Georg von Willebrand (6. helmikuuta 1873 Vladikavkaz – 9. lokakuuta 1921 Helsingin pitäjä) oli suomalainen tilanomistaja, insinööri ja valtiopäivämies. Ylioppilasmatrikkeli 1853–1899: Von Willebrand Georg Viitattu 23.5.2021. Von Willebrandin vanhemmat olivat kenraalimajuri Reinhold Robert von Willebrand ja Dorothea Anna Alroë ja puolisot vuodesta 1898 Lydia Colliander (k. 1910) ja vuodesta 1912 Asta Charlotte Bothnera. Von Willebrand tuli ylioppilaaksi Helsingissä ja valmistui insinööriksi 1895. Hän oli liikemies Suomessa ja Tanskassa, samoin kuin tilanomistaja ja maanviljelijä Kylmäkoskella. Von Willebrand oli aatelissäädyssä edustaja valtiopäivillä 1905–1906, edustaen Procopé-sukua.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. ==Lähteet== Luokka:Suomalaiset insinöörit Luokka:Suomalaiset liikemiehet Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1873 syntyneet Luokka:Vuonna 1921 kuolleet
Onni Markula

Onni Oskari Markula (11. huhtikuuta 1887 Huittinen – 29. lokakuuta 1973) oli suomalainen pankinjohtaja.Aikalaiskirja 1934BillionGraves : Onni Oskari Markulan hautakivi Hietaniemen hautausmaallaKuka kukin on 1954 Onni Markulan vanhemmat olivat tilanomistaja Kalle Markula ja Wilhelmiina Tola. Hän kävi kauppakoulun 1906 ja Suomen liikemiesten kauppaopiston 1909. Markula teki opintomatkoja Ruotsiin, Englantiin, Ranskaan ja Saksaan. Markula oli Kansallis-Osake-Pankin pääkonttorissa virkailijana ja prokuristina 1909–1912 ja sitten Länsi-Suomen Osake-Pankin pääkonttorissa kamreerina ja apulaisjohtajana 1912–1917. Hän oli Suomen Maatalous-Osake-Pankin pääjohtajana 1917–1933 ja johtokunnan jäsenenä 1917–1937. Markula toimi pankin Kuopion konttorin johtajana vuodesta 1937 alkaen. Onni Markula oli naimisissa 1913–1934 Lydia Maria Korhosen (1877–1934) kanssa ja vuodesta 1936 Toini Mynttisen (1898–1974) kanssa. ==Lähteet== Luokka: Suomalaiset pankinjohtajat Luokka:Vuonna 1887 syntyneet Luokka:Vuonna 1973 kuolleet
Nikon D300S

Nikon D300S on Nikonin 30. heinäkuuta 2009 julkistama digitaalinen järjestelmäkamera, jossa on 12 megapikselin APS-C-kokoinen CMOS-kenno. Se tuli myyntiin 28. elokuuta noin 1 900 euron hinnalla. Kameralla pystyy ottamaan seitsemän kuvaa sekunnissa ja videoimaan 720p-laadulla 24 kuvaa sekunnissa. Kamerassa on lisäksi kolmen tuuman näyttö ja erilliset korttipaikat CF- ja SD- korteille. Kameran edeltäjä on Nikon D300 ja seuraaja Nikon D500. == Lähteet == == Aiheesta muualla == *Nikon D300S Nikonin sivuilla D300S
Suomen maalaisten keskinäinen vakuutusyhtiö

Suomen maalaisten keskinäinen vakuutusyhtiö oli suomalainen vuosina 1857–1972 toiminut vakuutusyhtiö, joka on nykyisin osa Tapiola-ryhmää. Yhtiö perustettiin 1857 alkuaan nimellä Suomen Yleinen Paloapuyhtiö omaisuutta varten maalla, pian nimeksi tuli Suomen maalaisten paloapuyhtiö. Yhtiö palovakuutti kiinteää ja irtainta omaisuutta maaseudulla ja kaupunkien maaseutumaisilla alueilla.Arkistojen Portti : PalovakuutuksetKeskinäisyys - näkökulmia omistaja-asiakkuutteen, toim. Arja Suomi. Edita 2007, sivut 12-14, 22, 25 Yhtiö toimi myöhemmin nimillä Suomen maalaisten keskinäinen palovakuutusyhtiö ja Suomen maalaisten keskinäinen vakuutusyhtiö. Vuonna 1931 Suomen maalaisten keskinäisen palovakuutusyhtiön toimitusjohtajaksi tuli presidenttikautensa päättänyt Lauri Kristian Relander. Yhtiö kilpaili maaseudun pienten palovakuutusyhdistysten kanssa asiakkaista ja vuonna 1935 perustettiin Maalaisten jälleenvakuutusosasto. Vuonna 1941 yhtiö aloitti tapaturmavakuutusten ja metsävakuutusten myynnin. Suomen maalaisten keskinäinen vakuutusyhtiö teki vuonna 1957 yhteistyösopimuksen vakuutusyhtiö Auran kanssa ja sai hoidettavakseen Auran palovakuutukset. Yhtiöt toimivat sitten itsenäisinä mutta yhteisen johdon alla ja yhteisellä myynti- ja palveluorganisaatiolla. Vuodesta 1964 alkaen Suomen Maalaisten Keskinäinen Vakuutusyhtiö keskittyi vain jälleenvakuutukseen nimellä MAVA Keskinäinen Vakuutusyhtiö. Yhtiö fuusioitiin lopulta Vahinko-Auraan vuonna 1972.finfo Suomalainen asiasanasto- ja ontologiapalvelu : Suomalaiset yhteisönimet : Aura, keskinäinen henkivakuutusyhtiö == Lähteet == Luokka:Suomalaiset vahinkovakuutusyhtiöt Luokka:Entiset suomalaiset vakuutusyhtiöt
Immunomääritys

Immunomääritys on biokemiallinen testi, joka mittaa makromolekyylin tai pienen molekyylin läsnäoloa tai pitoisuutta liuoksessa käyttämällä vasta-ainetta (yleensä) tai antigeenia (joskus). Immunomäärityksessä havaittavaa molekyyliä kutsutaan usein "analyytiksi", ja se on usein proteiini, mutta se voi olla myös muunlaisia, erikokoisia ja -tyyppisiä molekyylejä, kunhan vain kehitetään oikeanlaiset vasta-aineet, joilla on määrityksessä tarvittavat ominaisuudet. Biologisista nesteistä, kuten seerumista tai virtsasta, mitataan usein analyyttejä immunomäärityksillä lääketieteellisiin ja tutkimustarkoituksiin. Immunomäärityksiä on saatavana monissa eri muodoissa ja muunnelmissa. Immunomääritykset voidaan suorittaa useassa vaiheessa, jolloin reagensseja lisätään ja pestään pois tai erotetaan toisistaan määrityksen eri vaiheissa. Monivaiheisia määrityksiä kutsutaan usein erotusimmunomäärityksiksi tai heterogeenisiksi immunomäärityksiksi. Jotkin immunomääritykset voidaan suorittaa yksinkertaisesti sekoittamalla reagenssit ja näyte ja tekemällä fysikaalinen mittaus. Tällaisia määrityksiä kutsutaan homogeenisiksi immunomäärityksiksi tai harvemmin erottelemattomiksi immunomäärityksiksi. Immunomäärityksissä käytetään usein kalibraattoria. Kalibraattorit ovat liuoksia, joiden tiedetään sisältävän kyseistä analyyttiä, ja kyseisen analyytin pitoisuus tunnetaan yleensä. Verrattaessa määrityksen vastetta todelliseen näytteeseen kalibraattoreiden tuottamaan määrityksen vasteeseen on mahdollista tulkita signaalin voimakkuus näytteen sisältämän analyytin läsnäolon tai pitoisuuden perusteella. == Lähteet == Luokka:Immunologia Luokka:Biokemia
Carl Ragnar af Björkesten

Carl (Karl) Ragnar af Björkesten (28. maaliskuuta 1876 Viipuri – 11. joulukuuta 1965 Helsingin pitäjä) oli suomalainen pankki-, liike- ja valtiopäivämies. Ylioppilasmatrikkeli 1853–1899: Björksten (af Björkesten) Karl Ragnar Viitattu 23.5.2021. Af Björkestenin vanhemmat olivat senaattori Sune Birger Johan af Björkesten ja Olivia Mathila Aspelin ja puoliso vuodesta 1909 Gertrud Lagerborg (k. 1951). Af Björkesten tuli ylioppilaaksi Helsingissä ja toimi pankkimiehenä ja pörssimeklarina Helsingissä. Hän omisti Söderhjelm & Thesleff -yhtiön vuodesta 1914. Af Björkesten oli aatelissäädyssä edustaja valtiopäivillä 1905–1906.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. ==Lähteet== Luokka:Suomalaiset liikemiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1876 syntyneet Luokka:Vuonna 1965 kuolleet
Kaupunkien yleinen keskinäinen palovakuutusyhtiö

Kaupunkien yleinen keskinäinen palovakuutusyhtiö, nimi 1861–1909 Suomen kaupunkien yleinen paloapuyhtiö oli suomalainen vuosina 1832–1949 toiminut vakuutusyhtiö. Yhtiö perustettiin nimellä Suomen yleinen paloapuyhtiö jatkamaan vuosina 1816–1833 toimineen Suomen palovakuutuskonttorin toimintaa. Suomen palovakuutuskonttori joutui lopettamaan toimintansa Turun palon seurauksena.Arkistojen portti : Keskinäinen Vakuutusyhtiö TarmoArkistojen Portti : Palovakuutukset Suomen yleinen paloapuyhtiö vakuutti kiinteää omaisuutta kaupungeissa ja maaseudulla ja se hallitsi 1800-luvun puoliväliin saakka Suomen palovakuutusmarkkinoita lähes yksin. Vuonna 1860 yhtiön nimeksi muuttui Suomen kaupunkien yleinen paloapuyhtiö ja sen toiminta rajoittui kaupunkeihin ja kauppaloihin. Vuodesta 1903 alkaen yhtiö ei enää myöntänyt vakuutuksia maaseudulle. Yhtiö ei vakuuttanut irtainta omaisuutta, tätä varten perustettiin 1872 Kaupunkien Paloapuyhdistys Irtaimistoa varten. Suomen kaupunkien yleisen paloapuyhtiön markkinaosuus laski 1800-luvun lopulla, kun palovakuutuksia alkoivat myöntää muut toimijat. Yhtiö oli kuitenkin johtava palovakuutusten myöntäjä aina maailmansotien väliseen aikaan saakka. Vuonna 1949 Kaupunkien yleinen keskinäinen palovakuutusyhtiö yhdistettiin Keskinäinen Vakuutusyhtiö Tarmoon. Tarmo toimi aina vuoteen 1976 saakka. == Lähteet == Luokka:Suomalaiset vahinkovakuutusyhtiöt Luokka:Entiset suomalaiset vakuutusyhtiöt
József Deme

József Deme (s. 11. joulukuuta 1951 Szolnok) on unkarilainen ratameloja, olympiamitalisti ja maailmanmestari. Deme edusti Unkaria Münchenin kesäolympialaisissa 1972, Montrealin kesäolympialaisissa 1976 ja Moskovan kesäolympialaisissa 1980. Münchenissa 1972 hän saavutti hopeaa 1 000 metrin kajakkikaksikossa parinaan János Rátkai. Montrealissa 1976 hän sijoittui Rátkain kanssa kajakkikaksikon 500 metrillä viidenneksi. Unkarin joukkueeseen 1 000 metrin kajakkinelosessa Deme kuului Montrealissa 1976 ja Moskovassa 1980. Deme saavutti kaksi maailmanmestaruutta 1 000 metrin kajakkikaksikossa ja -nelosessa Tampereella 1973. Samoissa kilpailuissa hän voitti myös hopeaa 500 metrin kajakkikaksikossa. Méxicossa 1974 Deme sai hopeaa 500 metrin kajakkikaksikossa ja pronssia 1 000 metrin kajakkinelosessa. Belgradissa 1975 hän saavutti kaksi pronssia 1 000 metrin kajakkikaksikossa ja -nelosessa. == Lähteet == Luokka:Unkarilaiset melojat Luokka:Unkarilaiset olympiamitalistit Luokka:Vuonna 1951 syntyneet Luokka:Elävät henkilöt
Birger Fredrik af Björkesten

Birger Fredrik af Björkesten (5. helmikuuta 1862 Viipuri – 28. marraskuuta 1949 Helsinki) oli suomalainen juristi ja virka- ja valtiopäivämies. Ylioppilasmatrikkeli 1853–1899: Af Björkestén Birger Fredrik Viitattu 22.5.2021. Af Björkestenin vanhemmat olivat senaattori Sune Birger Johan af Björkesten ja Olivia Matilda Aspelin ja puoliso vuodesta 1907 Irene Emilia Hacklin. Af Björkesten tuli ylioppilaaksi Viipurissa, suoritti oikeustutkinnon 1887 ja sai varatuomarin arvon 1890. Hän oli senaatin sotilastoimituskunnan toinen apukamreeri 1895–1903 ja vankeinhoitohallituksen virkamies 1907–1925. Pankki- ja valtiopäivämies Carl Ragnar af Björkesten oli Birger Fredrik af Björkestenin veli. Ylioppilasmatrikkeli 1853–1899: Björksten (af Björkesten) Karl Ragnar Viitattu 23.5.2021. Af Björkesten oli aatelissäädyssä edustaja valtiopäivillä 1897, 1899, 1900, 1904–1905 ja 1905–1906.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, ss. 1699-1707.Förteckning öfver Finlands till urtima landtdagen i Helsingfors år 1899 församlade Ridderskap och Adel. Protokoll fördt hos Finlands Ridderskap och Adel vid Urtima Landtdagen år 1899. Helsingfors: Helsingfors Centraltryckeri, 1899, ss. 207-215.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, ss. 1117-1125.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, ss. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. ==Lähteet== Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomalaiset virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1862 syntyneet Luokka:Vuonna 1949 kuolleet
Marie Luise Kaschnitz

Marie Luise Kaschnitz, koko nimi: Marie Luise von Kaschnitz-Weinberg, (1901 Karlsruhe, Saksa – 1974 Rooma, Italia) oli saksalainen kirjailija. Kaschnitz julkaisi 1974 esikoisrunokokoelmansa Gedichte. Runojen lisäksi hän julkaisi proosaa ja Gustave Courbet'n elämäkerran sekä omaelämäkerrallisia teoksia. Teoksissaan hän kuvaa toisen maailmansodan jälkeisiä tunnelmia, lapsuusmuistoja, tuskaa ja kuolemaa, mutta niistä kuvastuu myös usko ihmisen mahdollisuuksiin. ==Palkinnot ja tunnustukset== * Georg Büchnerin palkinto 1955 ==Suomennetut runot== Johanna Venhon suomentamia Kaschnitzin runoja on antologiassa Puiden lohtu: saksankielistä runoutta 1946–2000 (toimittanut Stefan Moster, Helsinki: WSOY 2005 ISBN 951-0-30300-3) * Ei sanottu (Nicht gesagt) * Genazzano (Genazzano) * Hiroshima (Hiroshima) * Runo (Ein Gedicht) * Ylösnousemus (Auferstehung) ==Lähteet== ==Aiheesta muualla== Luokka:Saksalaiset kirjailijat Luokka:Vuonna 1901 syntyneet Luokka:Vuonna 1974 kuolleet
Gail Goodrich

Gail Charles Goodrich Jr. (s. 23. huhtikuuta 1943 Los Angeles, Kalifornia) on yhdysvaltalainen koripalloilija. Hän pelasi takamiehenä NBA:ssa kausina 1965–1979. Hänet nimettiin Naismith Memorial Basketball Hall of Fameen vuonna 1996. Goodrich edusti yliopistosarjoissa Kalifornian yliopiston UCLA Bruins -joukkuetta. Hän voitti NCAA:n mestaruuden kausilla 1963–1964 ja 1964–1965, ja näistä ensin mainitulla joukkue voitti kaikki 30 otteluaan. Los Angeles Lakers varasi hänet NBA:han alueellisena varauksena vuoden 1965 varaustilaisuudessa. Hän edusti Lakersia ensin kolme kautta, sitten Phoenix Sunsia kaksi kautta, uudelleen Lakersia kuusi kautta ja lopuksi New Orleans Jazzia kolme kautta. Hän voitti NBA:n mestaruuden Lakersin joukkueessa vuonna 1972. Goodrich pelasi NBA-urallaan 1031 runkosarjaottelua, joissa hän teki keskimäärin 18,6 pistettä, otti 3,2 levypalloa ja antoi 4,7 koriin johtanutta syöttöä. Pudotuspelejä hänelle kertyi 80, ja niissä hän teki keskimäärin 18,1 pistettä, otti 3,1 levypalloa ja antoi 4,2 koriin johtanutta syöttöä. Hän pelasi NBA:n tähdistöottelussa vuosina 1969 ja 1972–1975. Hänet valittiin NBA:n ykköstähdistökentälliseen vuonna 1974. == Lähteet == Luokka:Yhdysvaltalaiset koripalloilijat Luokka:Vuonna 1943 syntyneet Luokka:Elävät henkilöt
Samsung Galaxy Mini 2

Samsung Galaxy Mini 2 on Samsung Electronicsin maaliskuussa 2012 julkaisema älypuhelin, jossa on 3,27 tuuman näyttö. Tallennustilaa on neljä gigatavua ja keskusmuistia 512 megatavua. Tallennustila on laajennettavissa enintään 32 gigatavun microSD-kortilla. Takakameran tarkkuus on 3,15 megapikseliä ja akun kapasiteetti 1 300 milliampeerituntia. Käyttöjärjestelmänä on Android 2.3.6 Gingerbread. == Lähteet == == Aiheesta muualla == Galaxy Mini 2 Luokka:Vuoden 2012 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet
Csongor Vargha

Csongor Vargha (s. 13. helmikuuta 1946 Cham, Baijeri, Saksa) on unkarilainen ratameloja ja maailmanmestari. Vargha saavutti kaksi maailmanmestaruutta 1 000 metrin ja 10 000 metrin kajakkinelosissa Tampereella 1973. Belgradissa 1971 hän voitti hopeaa 10 000 metrin kajakkinelosessa. Méxicossa 1974 Vargha sai hopeaa 10 000 metrin kajakkinelosessa ja pronssia 1 000 metrin kajakkinelosessa. Vargha kuului Münchenin kesäolympialaisissa 1972 Unkarin kuudenneksi sijoittuneeseen joukkueeseen 1 000 metrin kajakkinelosessa. Vargha edusti seuratasolla Ferencvárosi TC:tä. Hän on pituudeltaan 179-senttimetrinen ja painaa 78 kilogrammaa. == Lähteet == Luokka:Unkarilaiset melojat Luokka:Vuonna 1946 syntyneet Luokka:Elävät henkilöt
Axel Waldemar af Björksten

Axel Waldemar (Valdemar) af Björksten (2. joulukuuta 1863 Porvoo – 8. syyskuuta 1936 Parikkala) oli suomalainen agronomi ja liike- ja valtiopäivämies.Geni: Axel Waldemar af Björksten Viitattu 23.5.2021. Af Björkstenin vanhemmat olivat Johan Alfred af Björksten and Vivika Lovisa Fransiska af Björksten ja puoliso Ida Amanda Erika Haggrén. Robert Severin af Björksten oli hänen veljensä. Axel Waldemar af Björksten opiskeli ensin teknistä alaa Ruotsissa, mutta valmistui sitten agronomiksi Mustialasta 1886. Hän oli tilanomistaja ja liikemies, joka työskenteli maanviljelijöiden yhteisen maitoyhtiön palveluksessa Helsingissä 1923–1935. Af Björksten oli aatelissäädyssä edustaja valtiopäivillä 1905–1906.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. ==Lähteet== Luokka:Suomalaiset maanviljelijät Luokka:Suomalaiset liikemiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1863 syntyneet Luokka:Vuonna 1936 kuolleet
Yallankoro-Soloba

Yallankoro-Soloba on maalaiskunta Sikasson alueen Yanfolilan piirissä Malissa. Sen keskuskylä Soloba sijaitsee Sankaranijoen varrella 40 kilometriä Yanfolilasta länteen. Kunnassa on 11 300 ja keskuskylässä 2 600 asukasta (vuonna 2009). Yallankoro-Soloban kunta rajoittuu koillisessa Séré Moussa Ani Samou De Siékorolén, idässä Wassoulou-Ballén ja lounaassa Djallon-Foulan kuntiin sekä luoteessa ja etelässä Guineaan. Maisemaa leimaavat jokilaaksot, tasangot ja kukkulat. Tärkeimmät vesistöt ovat Sankarani ja sen sivujoki Diaban. Seutu kuuluu Sudanin vyöhykkeeseen. Luonnonvarainen kasvillisuus on pensas- ja heinäsavannia. Kuntaan kuuluu 8 kylää. Asukkaat ovat etupäässä fulbeja. Lisäksi on mandinkoja ja bozoja. Puhutuimmat kielet ovat fulani ja bambara. Paikallisia elinkeinoja ovat maanviljely, karjanhoito, kalastus, kullankaivu, keräily, käsityöammatit ja kaupankäynti. Tärkeimmät viljelykasvit ovat maissi, riisi, durra, hirssi ja puuvilla. Naiset harjoittavat puutarhaviljelyä. Heldelmätarhat tuottavat appelsiineja, cashewpähkinöitä ja mangoja. Tuotantoeläimiä ovat naudat, lampaat, vuohet ja siipikarja. Palveluihin kuuluu 9 alakoulua, kolme yläkoulua ja terveyskeskus. Kunnan alueella toimii vuonna 2017 avattu Yanfolilan kultakaivos. ==Lähteet== Luokka:Malin kunnat Luokka:Yanfolilan piiri
Halszka Osmólska

Halszka Osmólska (15. syyskuuta 1930 Poznań, Puola – 31. maaliskuuta 2008) oli puolalainen paleontologi, joka tunnettiin erityisesti Gobista löydettyjen myöhäisliitukautisten dinosaurusten kuvaajana. Hän johti Puolan tiedeakatemian paleobiologian instituuttia ja oli toimittamassa laajaa dinosaurusten yleiskatsausteosta The Dinosauria. == Nuoruus ja opiskelu == Osmólska opiskeli vuonna 1949–1952 Poznańin yliopistossa, ja maisterin tutkintonsa hän suoritti vuonna 1955 paleontologiasta Varsovan yliopistossa. Osmólska valmistui tohtoriksi Varsovan yliopistosta vuonna 1962 ja väitteli toistamiseen vuonna 1971. == Ura == === Trilobiiteista dinosauruksiin === Osmólskan akateeminen ura alkoi vuonna 1953, kun hän sai paikan Roman Kozłowskin tutkimusryhmän avustajana. Osmólska keskittyi noin 15 vuoden ajan Puolasta löytyneisiin devoni- ja kivihiilikauden trilobiitteihin. Osmólskasta sai vuonna 1964 vakituisen paikan Varsovan yliopiston paleozoologian laitokselta, ja vuonna 1983 hänestä tuli paleontologian professori. Osmólskan uran suunta kääntyi 1960-luvulla puolalais-mongolialaisten paleontologian tutkimusretkien ansiosta. Niiden myötä Puolaan saatiin Gobista dinosaurusten fossiileja. Osmólska keskittyi erityisesti myöhäisliitukauteen. Hänen ensimmäiset tutkimuskohteet olivat Deinocheirus mirificus ja Gallimimus. Osmólska tutki tämän jälkeen monia pieniä ja keskikokoisia Maniraptora-jäänteitä, kuten dromaesaurien sukua Hulsanpes, Troodontidae-heimoon kuuluneita sukuja Borogovia ja Tochisaurus sekä oviraptoreiden sukua Oviraptor. Osmólska oli mukana monien muidenkin linnunlantioisten dinosaurusten tutkimustyössä. Pachycephalosauria tunnistettiin omaksi osalahkokseen Osmólskan ja Teresa Maryańskan tulosten perusteella. Osmólska oli mukana määrittämässä monien dinosaurusten paleomaantieteellistä ja stratigrafista levinneisyyttä. Osmólskan tutkimuksiin kuuluu myös dinosaurusten biomekaniikka ja fysiologia sekä kehityshistoria. Teropodien ja linnunlantioisten kehityshistorian tutkimukset olivat uraauurtavia. === Julkaisut ja hallintotyöt === Osmólska tunnettiin kansainvälisestikin dinosaurusten asiantuntijana, ja hän oli mukana tekemässä laajinta siihen mennessä tehtyä yleiskatsausta dinosaurusten paleontologiasta. The Dinosauria julkaistiin vuonna 1992 ja sen toinen kokonaan tarkistettu laitos vuonna 2004. Vuosina 1975–1992 Osmólska puolestaan toimitti puolalaista tiedejulkaisua Acta Palaeontologica Polonicaa. Osmólska ei varsinaisestin pitänyt hallintotehtävistä, mutta hän suostui niihin yleisen hyvän vuoksi. Hän toimi Puolan tiedeakatemian paleobiologian instituutin varajohtajana 1974–1981, johtajana 1983–1989 ja uudestaan varajohtajana 1992–1995. == Lähteet == Luokka:Paleontologit Luokka:Puolalaiset tieteilijät Luokka:Vuonna 1930 syntyneet Luokka:Vuonna 2008 kuolleet
Gustaf Ivar Blåfield

Gustaf (Gustav) Ivar Blåfield (27. syyskuuta 1858 – 10. toukokuuta 1920 Tampere) oli suomalainen agronomi, kunnallisneuvos ja valtiopäivämies. Blåfield asui ja työskenteli pitkään Pälkäneellä. Hän valmistui agronomiksi Mustialasta ja hoiti sitten vuokraamaansa Myttäälän sotilasvirkataloa. Blåfield oli myös osuustoiminta-aktiivi ja osallistui Pälkäneen kunnalliselämään. Blåfield oli aatelissäädyssä edustaja valtiopäivillä 1900, 1904–1905 ja 1905–1906.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, s. 1117-1125.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, s. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, s. 945-954. ==Lähteet== Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1858 syntyneet Luokka:Vuonna 1920 kuolleet
Adrian Dantley

Adrian Delano Dantley (s. 28. helmikuuta 1955 Washington) on yhdysvaltalainen koripalloilija. Hän pelasi pienenä laitahyökkääjänä NBA:ssa kausina 1976–1991. Hän voitti Yhdysvaltain maajoukkueessa olympiakultaa Montrealissa 1976. Hänet nimettiin Naismith Memorial Basketball Hall of Fameen vuonna 2008. Dantley edusti yliopistosarjoissa Notre Damen yliopiston Fighting Irish -joukkuetta. Buffalo Braves varasi hänet NBA:han 6. varauksena vuoden 1976 varaustilaisuudessa. Hän edusti Bravesia vain yhden kauden ja pelasi sen jälkeen Indiana Pacersissa, Los Angeles Lakersissa, seitsemän kautta Utah Jazzissa, Detroit Pistonsissa, Dallas Mavericksissa ja Milwaukee Bucksissa. Hän lopetti pelaajauransa Italiassa kaudella 1991–1992. Dantley pelasi NBA- urallaan 955 runkosarjaottelua, joissa hän teki keskimäärin 24,3 pistettä, otti 5,7 levypalloa ja antoi 3,0 koriin johtanutta syöttöä. Pudotuspelejä hänelle kertyi 73, ja niissä hän teki keskimäärin 21,3 pistettä, otti 5,4 levypalloa ja antoi 2,3 koriin johtanutta syöttöä. Hän pelasi NBA:n tähdistöottelussa vuosina 1980–1982 ja 1984–1986. Hän oli runkosarjan paras pistemies kausina 1980–1981 ja 1983–1984, ja samoina kausina hänet valittiin NBA:n kakkostähdistökentälliseen. Avauskaudellaan hänet valittiin NBA:n vuoden tulokkaaksi. Dantley voitti olympiakultaa Montrealissa 1976. Hän oli Jugoslaviaa vastaan pelatun loppuottelun paras pistemies 30 pisteellään. Utah Jazz jäädytti Dantleyn pelinumeron 4 vuonna 2007. == Lähteet == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1955 syntyneet Luokka:Elävät henkilöt
Jan Wils

Jan Wils (22. helmikuuta 1891 Alkmaar – 11. helmikuuta 1972 Voorburg) oli alankomaalainen arkkitehti ja olympiavoittaja. Wils suunnitteli Amsterdamin Olympiastadionin, jossa järjestettiin vuoden 1928 kesäolympialaiset. Hän laati rakennustöitä varten yli 1 200 yksityiskohtaista piirrosta, joista haasteellisimmat olivat sisäänkäynnille alun perin suunnitellut kaksoistornit, jotka hän lopulta korvasi yhdellä olympiatulelle tarkoitetulla Maraton- tornilla. Wils osallistui myös Amsterdamin olympialaisiin, joissa hän voitti olympiastadionin rakennussuunnitelmillaan kultaa arkkitehtuurissa. Muita Wilsin suunnittelemia rakennuksia olivat Haagissa sijaitsevat Papaverhof- asuntokiinteistöt (). == Lähteet == == Aiheesta muualla == Luokka:Vuonna 1891 syntyneet Luokka:Vuonna 1972 kuolleet Luokka:Alankomaalaiset arkkitehdit Luokka:Alankomaalaiset olympiavoittajat
Aku Marsio

Aksel August (Aku) Marsio (3. maaliskuuta 1882 Helsinki – 28. heinäkuuta 1938 Helsinki) oli suomalainen diplomi-insinööri ja Helsingin kaupungin sähkölaitoksen johtaja.Aikalaiskirja 1934Toimitusjohtaja A. Marsio, Uusi Suomi, 29.07.1938, nro 200, s. 4, Kansalliskirjaston digitaaliset aineistotToimitusjohtaja A. Marsio kuollut, Teollisuusteknikko : Suomen teollisuusteknikkojen liiton julkaisu, 01.08.1938, nro 7-8, s. 27, Kansalliskirjaston digitaaliset aineistotAku Marsio 50-vuotias, Voima ja valo : Suomen sähkölaitosyhdistyksen ja Suomen sähköinsinööriliiton julkaisu, 01.02.1932, nro 2, s. 22, Kansalliskirjaston digitaaliset aineistot Aku Marsion vanhemmat olivat ylijunailija Juho Alfred Marsio ja Johanna Lovisa Näsman. Hän kävi Helsingin teollisuuskoulun 1903, suoritti yksityisoppilaana oppikoulukurssin ja valmistui insinööriksi Teknillisestä korkeakoulusta 1911. Marsio teki opintomatkoja Skandinavian maihin, Keski-Eurooppaan ja Englantiin. Marsio oli Lahden kaupungin sähkölaitoksen johtajana 1910–1911 ja Helsingin kaupungin sähkölaitoksella käyttöinsinöörinä 1911–1919 sekä laitoksen toimitusjohtajana vuodesta 1919 lähtien. Hän oli Helsingin teollisuuskoulun johtokunnan puheenjohtajana vuodesta 1919, Suomen Sähkölaitosyhdistyksen puheenjohtajana vuodesta 1927 ja Sähkötarkastuslaitoksen hallituksen puheenjohtajana vuodesta 1929. Marsio oli Sähkölakikomitean jäsenenä 1921–1924. Marsio kuoli heinäkuussa 1938 56-vuotiaana sydänkohtaukseen huvilallaan Obbnäsissä Kirkkonummella. Aku Marsio oli naimisissa vuodesta 1911 Elli Koskisen kanssa. ==Lähteet== Luokka: Suomalaiset insinöörit Luokka:Vuonna 1882 syntyneet Luokka:Vuonna 1938 kuolleet
Eden (etunimi)

Eden on heprealaisperäinen etunimi, joka voi olla naisen tai miehen nimi. Se merkitsee ’ihanuutta’ ja ’iloa’. == Nimi Suomessa == Digi- ja väestötietoviraston mukaan Eden on huhtikuuhun 2024 mennessä ollut virallisena etunimenä noin 710–730 naisella ja noin 50–70 miehellä. Suurin osa Suomen Eden-nimisistä henkilöistä on syntynyt 2010- tai 2020-luvulla. Edenillä ei ole suomalaista, suomenruotsalaista eikä ortodoksista nimipäivää. == Tunnettuja Edenejä == * Eden Alene (s. 2000), israelilainen laulaja * Eden Golan (s. 2003), israelilainen laulaja * Eden Hazard (s. 1991), belgialainen jalkapalloilija * Eden Riegel (s. 1981), yhdysvaltalainen näyttelijä Taiteilijanimenä * Eden, oik. Jonathon Ng (s. 1995), irlantilainen muusikko * Eden Ahbez, oik. George Alexander Aberle (1908–1995), yhdysvaltalainen lauluntekijä ja muusikko, hippiliikkeen taustavaikuttaja == Lähteet == == Aiheesta muualla == * Etunimien taivutus: Eden (Kotimaisten kielten keskuksen verkkojulkaisu) Luokka:Etunimet
John Waldemar von Bonsdorff

John Waldemar von Bonsdorff (13. marraskuuta 1878 Tampere – 27. kesäkuuta 1956 Helsinki) oli suomalainen juristi, pankinjohtaja ja liike- ja valtiopäivämies.Ylioppilasmatrikkeli 1853–1899: Von Bonsdorff John Waldemar Viitattu 23.5.2021. Von Bonsdorffin vanhemmat olivat piirilääkäri Carl Edvard von Bonsdorff ja Sofia Johanna Ahonius ja puoliso vuodesta 1908 Lea Moliis (k. 1934). Von Bonsdorff tuli ylioppilaaksi Helsingissä 1897, suoritti oikeustutkinnon 1902 ja sai varatuomarin arvon 1905. Hän toimi pankkialalla Helsingissä vuodesta 1908 ja oli omistamansa pankkiiriliikkeen toimitusjohtaja.Kuka kukin on 1954, s. 75 Viitattu 23.5.2021. Von Bonsdorff oli aatelissäädyssä edustaja valtiopäivillä 1905–1906.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, s. 945-954. Von Bonsdorff toimi opintonsa päätettyään jonkin aikaa asianajajana Tampereella. Hän oli vuosina 1909–1913 osakkaana Tawaststjerna & von Bonsdorff-pankkiiriliikkeessä. Hän perusti sitten Waldemar von Bonsdorff & Co-nimisen pankkiirikommandiittiyhtiön ja johti sitä vuoteen 1917 saakka. Von Bonsdorff omisti vuodesta 1925 alkaen Waldemar von Bonsdorff Pankkiirikommandiittiyhtiön ja vuodesta 1932 alkaen hän oli Suomen Pankkiirilaitos Oy:n johtokunnan puheenjohtajana ja Suomalaisia Arvopapereita Oy:n toimitusjohtajana. Von Bonsdorff oli pörssikomitean jäsen ja Suomen sisällissodan aikana hän kuului Tukholmassa toimineeseen Suomen finanssikomiteaan. Hän harjoitti lisäksi merkittävää kauppapuutarhaliikettä Espoossa sijainneella Toppelund-nimisellä maatilallaan.60-vuotias. Varatuom. Waldemar von Bonsdorff, Helsingin Sanomat, 13.11.1938, nro 307, s. 14, Kansalliskirjaston digitaaliset aineistot Toimitusjohtaja Einar von Bonsdorff ja professori Per Adolf von Bonsdorff olivat John Waldemar von Bonsdorffin veljiä.Ylioppilasmatrikkeli 1902: matrikkelinumero 27740 Viitattu 23.5.2021.Kuka kukin oli 1954, s. 74 Viitattu 23.5.2021. Hänen velipuoliaan olivat puolestaan professori Carl von Bonsdorff ja lääkäri Axel Robert von Bonsdorff.Biografiasampo: Carl Gabriel von Bonsdorff Viitattu 23.5.2021.Ylioppilasmatrikkeli 1853–1899: Von Bonsdorff Axel Robert Viitattu 23.5.2021. ==Lähteet== Luokka:Suomalaiset juristit Luokka:Suomalaiset pankinjohtajat Luokka:Suomalaiset liikemiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1878 syntyneet Luokka:Vuonna 1956 kuolleet
Einar Mindedal Rasmussen

Einar (Ejnar) Mindedal Rasmussen (19. kesäkuuta 1892 Ollerup Fyn – 23. joulukuuta 1975) oli tanskalainen arkkitehti. Rasmussen osallistui vuoden 1928 Amsterdamin olympialaisiin, joissa hänet palkittiin hopeamitalilla arkkitehtuurissa teoksellaan Ollerupin uima-allas. ==Lähteet== Luokka:Vuonna 1892 syntyneet Luokka:Vuonna 1975 kuolleet Luokka:Tanskalaiset arkkitehdit Luokka:Tanskalaiset olympiamitalistit
Demokraattinen puolue (Mongolia)

Demokraattinen Puolue () on keskusta-oikeistolainen puolue Mongoliassa. Luokka:Mongolian puolueet
Gustaf Filip Creutz (tilanomistaja)

Gustaf Filip Creutz (27. joulukuuta 1855 Pernaja – 25. marraskuuta 1914 Tukholma) oli suomalainen kreivi, tilanomistaja ja valtiopäivämies.Geni: Gustaf Filip Creutz Viitattu 23.5.2021. Creutzin vanhemmat olivat kreivi Carl Magnus Creutz ja Hortensia Eugenia Morsing ja puoliso vuodesta 1882 Hortense Maria Jenny Morsing (k. 1954). Hän palveli vapaaehtoisena armeijassa ja opiskeli Helsingin junkkarikoulussa, mutta ryhtyi sitten hoitamaan isänsä kuoltua Malmgårdin kartanoa. Creutz joutui ensimmäisen sortokauden aikana 1903 lähtemään maanpakoon Ruotsiin, mutta pääsi palaamaan sieltä takaisin Suomeen.Adelsvapen-Wiki: Grevliga ätten Creutz nr 68, TAB 8: Gustaf Filip Creutz Viitattu 23.5.2021. Greutz oli aatelissäädyssä edustaja valtiopäivillä 1894, 1899, 1900 ja 1905–1906.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central-Tryckeri, 1895, s. 1537-1544.Förteckning öfver Finlands till urtima landtdagen i Helsingfors år 1899 församlade Ridderskap och Adel. Protokoll fördt hos Finlands Ridderskap och Adel vid Urtima Landtdagen år 1899. Helsingfors: Helsingfors Centraltryckeri, 1899, s. 207-215.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, s. 1117-1125.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, s. 945-954. ==Lähteet== Luokka:Suomalaiset kreivit Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1855 syntyneet Luokka:Vuonna 1914 kuolleet
Alfred Hensel

Alfred (Adolf) Hensel (8. maaliskuuta 1880 – 15. syyskuuta 1969) oli saksalainen arkkitehti ja olympiavoittaja. Hän toimi myös Nürnbergin puistoalueen osastonjohtajana. Hensel osallistui vuoden 1928 Amsterdamin olympialaisiin, joissa hän voitti kultaa kaupunkisuunnittelussa teoksellaan Nürnbergin stadion. ==Lähteet== Luokka:Vuonna 1880 syntyneet Luokka:Vuonna 1969 kuolleet Luokka:Saksalaiset arkkitehdit Luokka:Saksalaiset olympiavoittajat
Wen Yiduo

Wen Yiduo (; alun perin Wen Jiahua, ; 24. marraskuuta 1899 Xishuin piirikunta, Hubei – 15. heinäkuuta 1946) oli kiinalainen runoilija.Wen Yiduo--Chinese poet and scholar Hubei Wen opiskeli Tsinghuan yliopistossa. Vuonna 1922 hän matkusti Yhdysvaltoihin, jossa lisäksi suoritti taide- ja kirjallisuusopinnot Art Institute of Chicagossa. Tänä aikana hän julkaisi ensimmäisenä runokokoelmanaan teoksen Hongzhu. Vuonna 1925 Wen palasi Kiinaan, jossa pääsi opetustehtäviin yliopistoon. Vuodelta 1928 on hänen toinen runokokoelmansa, Sishui. Wenin runouteen vaikuttivat länsimaiset mallit. Hän julkaisi runojen ohella esseitä ja tutkimuksia klassisesta kiinalaiskirjallisuudesta. Toisen Kiinan–Japanin sodan sytyttyä Wen lähti Kunmingiin, jossa jatkoi opettamista. Hän aktivoitui poliittisesti Kiinan demokraattisessa liitossa vuonna 1944 ja kuoli vuonna 1946 Kuomintangin toimijoiden toteuttaman salamurhan uhrina. Wen on haudattu vaimonsa tavoin Babaoshanin vallankumoukselliselle hautausmaalle Pekingiin. == Lähteet == Luokka:Kiinalaiset runoilijat Luokka:Kiinalaiset henkirikosten uhrit Luokka:Vuonna 1899 syntyneet Luokka:Vuonna 1946 kuolleet
John Chase

John Pierce Chase (12. kesäkuuta 1906 Milton, Massachusetts – 1. huhtikuuta 1994 Salem, Massachusetts) oli yhdysvaltalainen jääkiekkoilija ja olympiamitalisti. Harvardin yliopistossa opiskellut Chase oli Yhdysvaltain miesten maajoukkueen kapteeni sen saavuttaessa olympiahopeaa Lake Placidissa 1932. Hän kilpaili myös baseballissa ja rodeossa.Olympedia United States Hockey Hall of Fameen Chase nimettiin vuonna 1973.https://www.ushockeyhall.com/page/show/3003319-john-chase == Lähteet == * === Viitteet === == Aiheesta muualla == * Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1906 syntyneet Luokka:Vuonna 1994 kuolleet
Heikki Hagner

Heikki Viljo Johannes Hagner (1953–2004) oli suomalainen voimanostaja ja maailmanmestari. Hänen kisapainonsa vaihteli 52–60 kilogramman välillä.https://www.openpowerlifting.org/u/heikkihagner Hagner asui Lavian Myöntäjässä.https://docplayer.fi/162357475-Julkinen-tiedote-jo- vuodesta-2014-julkaisija-lavian-yrittajat-ry-syyskuu-2019.html == Sijoitukset aikuisten arvokisoissa == === MM-kilpailut === * 2002: 1. sija (Sarja: M_MEM_2_WPC) * 1996: 1. sija (Sarja: Masters 1) * 1993: 1. sija (Sarja: Masters 1) === SM-kilpailut === * 1998: 1. sija (Sarja: Over 40) * 1997: 1. sija (Sarja: Over 40) * 1996: 3. sija (Sarja: Over 40) * 1995: 1. sija (Sarja: Over 40) * 1994: 2. sija (Sarja: Over 40) * 1993: 1. sija (Sarja: Over 40) == Lähteet == Luokka:Suomalaiset voimanostajat Luokka:Vuonna 1953 syntyneet Luokka:Vuonna 2004 kuolleet
John Cookman

John Emory Cookman (2. syyskuuta 1909 Englewood, New Jersey – 19. elokuuta 1982 Plattsburgh, New York) oli yhdysvaltalainen jääkiekkoilija ja olympiamitalisti. Yalen yliopistossa opiskellut Cookman kuului Yhdysvaltain miesten maajoukkueen kokoonpanoon sen saavuttaessa olympiahopeaa Lake Placidissa 1932. Hän työskenteli Philip Morrisilla johtotehtävissä.Olympediahttps://www.nytimes.com/1982/08/22/obituaries/john-e- cookman72-is-dead-was-a-philip-morris-executive.html == Lähteet == * === Viitteet === == Aiheesta muualla == * Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1909 syntyneet Luokka:Vuonna 1982 kuolleet
Douglas Everett

Douglas Newton ”Doug” Everett (3. huhtikuuta 1905 Cambridge, Massachusetts – 14. syyskuuta 1996 Concord, New Hampshire) oli yhdysvaltalainen jääkiekkoilija ja olympiamitalisti. Everett kuului Yhdysvaltain miesten maajoukkueen kokoonpanoon sen saavuttaessa olympiahopeaa Lake Placidissa 1932. Hän työskenteli pankkiirina.Olympedia == Lähteet == * === Viitteet === == Aiheesta muualla == * Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1905 syntyneet Luokka:Vuonna 1996 kuolleet
Edwin Frazier

Edwin Hartwell ”Ted” Frazier (21. tammikuuta 1907 Stoneham, Massachusetts – 2. marraskuuta 1971 Wilmington, Massachusetts) oli yhdysvaltalainen jääkiekkomaalivahti ja olympiamitalisti. Frazier kuului Yhdysvaltain miesten maajoukkueen kokoonpanoon sen saavuttaessa olympiahopeaa Lake Placidissa 1932 ja MM-hopeaa Puolassa 1931.Olympedia == Lähteet == * === Viitteet === == Aiheesta muualla == * Luokka:Yhdysvaltalaiset jääkiekkomaalivahdit Luokka:Yhdysvaltalaiset olympiamitalistit Luokka:Vuonna 1907 syntyneet Luokka:Vuonna 1971 kuolleet
Kazimierz Wierzyński

Kazimierz Wierzyński (syntymänimeltään Kazimierz Wirstlein, 27. elokuuta 1894 Drohobytš, Galitsian ja Lodomerian kuningaskunta – 13. helmikuuta 1969 Lontoo, Yhdistynyt kuningaskunta) oli puolalainen runoilija, toimittaja ja olympiavoittaja. Wierzyńskin teokset käsittelivät hänen oman elämänsä aikakausista riippuen monipuolisesti ihmisten elämäniloa, urheilullisuutta ja yhteiskunnan traagisia tapahtumia. Wierzyński osallistui vuoden 1928 Amsterdamin olympialaisiin, joissa hän voitti kultaa lyriikassa teoksellaan Olympian laakeri (). Teoksen tunnetuin osio käsittelee Paavo Nurmen suorituksia. Wierzyński toimi myös Puolan kirjallisuusakatemian jäsenenä Puolan toisessa tasavallassa ja perusti runoilija Julian Tuwimin kanssa runoilijoille tarkoitetun Skamander-seuran. Puolan–Neuvosto-Venäjän sodan aikana hän toimitti propagandalehtiä ja toimi Puolan valtion vapauttamisen puolestapuhujana toisen maailmansodan aikana. ==Lähteet== Luokka:Vuonna 1894 syntyneet Luokka:Vuonna 1969 kuolleet Luokka:Puolalaiset runoilijat Luokka:Puolalaiset olympiavoittajat
Kongoli

Kongoli (Pseudaphritis urvillii) on ahvenkaloihin kuuluva kalalaji. Lajia tavataan Australian eteläosista. ==Taksonomia== Kongolin luokittelu heimoihin on vaihdellut ja se on luokiteltu esimerkiksi kongoleihin (Bovichtidae) tai jääahveniin (Nototheniidae). Molekyylifylogeneettisten tutkimusten perusteella se on sittemmin erotettu kuuluvaksi omaan heimoonsa Pseudaphritidae. ==Koko ja ulkonäkö== Kongoli kasvaa yleensä 15-20 cm pitkäksi, mutta suurimmat yksilöt voivat saavuttaa 35 cm:n pituuden. Ruumiinmuodoltaan kala on pitkänomainen ja sukkulamainen. Pää on litteä ja kuono pitkä. Kongolilla on kaksi selkäevää, joista etumainen on lyhyempi. Rintaevät ovat suuret ja muodoltaan pyöreät ja peräevä on pitkä. Kongoli on pohjaväriltään ruskea ja selässä on vihreää ja vatsassa harmaata laikutusta. Kylkiivan alla kulkee tumma juova. ==Levinneisyys ja elintavat== Kongolin levinneisyysalue ulottuu Etelä- Australiasta Uuteen Etelä-Walesiin ja Tasmaniaan. Lajin elinympäristöä ovat makeat ja murtovedet. Naaraat elävät joissa, kun taas koiraat viettävät koko elämänsä murtovesissä esimerkiksi jokien suistoissa. Kongolit elävät pohjaan tai lehtiin kaivautuneena. Kalan ravintoa ovat kalat ja selkärangattomat eläimet kuten hyönteiset ja äyriäiset. Lajin naaraat vaeltavat lisääntymisaikaan mereen, missä kutu tapahtuu ja kuolevat sen jälkeen. Poikaset kehittyvät murtovesissä ja naaraat vaeltavat jokiin kasvamaan täysikasvuisiksi. Kongoli on erinomainen ruokakala, mutta pienehkön kokonsa vuoksi sitä ei juurikaan kalasteta. ==Lähteet== Luokka:Jääkalamaiset
Oulun oikeustalo

Oulun oikeustalo on Torikadulle vuonna 2023 valmistunut uusi oikeustalo. Uudessa oikeustalossa toimivat käräjäoikeuden lisäksi myös Pohjois-Suomen hallinto-oikeus, Ulosottolaitoksen Oulun seudun ulosottovirasto, Syyttäjälaitoksen Oulun toimipiste sekä Rovaniemen hovioikeuden Oulussa toimitettavat pääkäsittelyt. Lisäksi tiloja ovat saaneet Oikeusapu- ja edunvalvontatoimisto sekä Maahanmuuttovirasto Migri. Rakennuspaikalla on aiemmin sijainnut Pohjois-Pohjanmaan TE-toimisto ja verotoimisto. == Vanha oikeustalo == thumb|Raksilassa sijainnut vanha oikeustalo. Vuoteen 2018 asti oikeustalo ja poliisilaitos sijaitsivat Raksilassa. Vanha oikeustalo valmistui vuonna 1988 ja oli kooltaan 19 500 m2. Rakennusvalvonta keskeytti Senaatti- kiinteistöjen vuosina 2016-2017 aloittaman poliisilaitoksen remontin. Epäonnistuneen remontin aikana sisäilmaongelmat yltyivät rajusti poliisilaitoksella ja kymmenet sairastuivat, moni pitkäkestoisesti tai pysyvästi. Poliisilaitos muutti vuonna 2017 pikaisesti pois talosta, aluksi väliaikaisiin tiloihin. Myös suuri osa oikeushallinnon henkilöstöstä muutti väistötiloihin esimerkiksi Viestikadulle. ==Lähteet== Luokka:Oulun rakennukset ja rakennelmat Luokka:Suomen oikeustalot
Jax

Jax voi tarkoittaa: == Maantiede == *Jax, Ranskan kunta Haute-Loiren departementissa *Jacksonvillen kaupungin lempinimi Yhdysvalloissa == Henkilöt == *Jax Jones (s. 1987), englantilainen DJ ja lauluntekijä *Nia Jax eli Savelina Fanene (s. 1984), yhdysvaltalainen showpainija *Jax, oik. Jaclyn Cole Miskanic (s. 1996), yhdysvaltalainen laulaja-lauluntekijä == Muuta == *Jax, kuvitteellinen hahmo Mortal Kombat -videopelisarjassa
Władysław Skoczylas

Władysław Skoczylas (4. huhtikuuta 1883 Wieliczka – 8. huhtikuuta 1934 Varsova) oli puolalainen taidemaalari ja kuvataiteiden opettaja. Hän keskittyi urallaan vesivärimaalauksiin ja puuveistoksiin, koska öljyvärit ja perinteinen kuvanveisto aiheuttivat hänen käsilleen allergisia reaktioita, ja hän myös opetti näitä taideaineita Zakopanessa. Skoczylas osallistui vuoden 1928 Amsterdamin olympialaisiin, joissa hänet palkittiin pronssilla piirroksissa ja vesiväritöissä teoksellaan Posters. ==Valikoituja teoksia== Tiedosto:Wladyslaw Skoczylas - Pochod zbojnikow.jpg|Rosvot Skoczylas- Łucznik.jpg|Jousiampuja Tiedosto:Władysław Skoczylas - Widok Kazimierza nad Wisłą - Google Art Project.jpg|Kazimierz Dolnyn maisemakuvaa Skoczylas-Głowa górala.jpg|Góral ==Lähteet== == Aiheesta muualla == Luokka:Vuonna 1883 syntyneet Luokka:Vuonna 1934 kuolleet Luokka:Puolalaiset taidemaalarit Luokka:Puolalaiset olympiamitalistit
Ivan Katajev

Ivan Ivanovitš Katajev (, 27. toukokuuta 1902 Moskova – 19. elokuuta 1937 Moskova) oli venäläinen neuvostokirjailija. Katajev liittyi vuonna 1919 vapaaehtoisena puna-armeijaan. Hän työskenteli sisällissodan jälkeen toimittajana ja työläiskirjailijoiden liiton johtotehtävissä ja oli perustamassa Neuvostoliiton kirjailijaliittoa vuonna 1934. Hänet teloitettiin neuvostovastaisen terroristijärjestön jäsenenä ja rehabilitoitiin vuonna 1956. Katajev sai kirjoihinsa aiheita Neuvostoliiton arjesta. Osa teoksista pääsi julkisuuteen vasta 1950-luvulla. ==Lähteet== ==Aiheesta muualla== Luokka:Neuvostoliittolaiset kirjailijat Luokka:Stalinin vainoissa kuolleet Luokka:Venäläiset kirjailijat Luokka:Vuonna 1902 syntyneet Luokka:Vuonna 1937 kuolleet
India Today

India Today on viikoittainen intialainen englanninkielinen uutislehti, jota julkaisee Living Media India Limited. Se on Intian laajimmin levitettävä lehti, jonka lukijakunta on lähes 8 miljoonaa. Vuonna 2014 India Today julkisti uuden mielipidekeskeisen sivuston nimeltä DailyO. == Historia == India Todayn perusti vuonna 1975 Vidya Vilas Purie (Thompson Pressin omistaja), tyttärensä Madhu Trehanin toimittajana ja poikansa Aroon Purie julkaisijana. Tällä hetkellä India Todayta julkaistaan myös hindiksi, tamiliksi, malajalamiksi ja teluguksi. India Today -uutiskanava perustettiin 22. toukokuuta 2015. Lokakuussa 2017 Aroon Purie siirsi India Today Groupin määräysvallan tyttärelleen Kallie Purielle. == Lähteet == Luokka:Intialaiset sanomalehdet